ΠΡΟΤΑΣΕΙΣ ΓΙΑ ΚΑΠΟΙΕΣ ΚΑΤΑ ΤΗΝ ΓΝΩΜΗ ΜΟΥ ΑΠΑΡΑΙΤΗΤΕΣ ΚΑΤΑΣΤΑΤΙΚΕΣ ΑΛΛΑΓΕΣ ΣΤΟ ΕΠΙΚΕΙΜΕΝΟ

ΣΥΝΕΔΡΙΟ

Συντρόφισσες και σύντροφοι μετά από εφαρμογή του παρόντος καταστατικού ,το οποίο εγκρίθηκε από το 3ο συνέδριο του κόμματος 14-17- 4-2022 , πιστεύω ότι έγιναν φανερά κάποια σημεία που πρέπει να αλάξουν σταχυολογώ κατά την γνώμη μου τα κυριότερα

1ον η εισαγωγή της εφαρμογής της ποσόστωσης φύλου σε όλα τα όργανα του κόμματος, που τόσο πομπωδώς εξαγγέλθηκε και ψηφίστηκε στο ως άνω συνέδριο,πιστεύω ότι εφαρμόστηκε με το πιο ανελαστικό τρόπο που μπορούσε να εφαρμοσθεί φυσικά εννοείται πως είμαι υπέρ της ισότητας των γυναικών σε όλες τις εκφάνσεις της κοινωνικής ζωής, κομμάτι της οποίας είναι και η πολιτική. **ΟΜΩΣ** από αυτό το σημείο έως το να μην μπορεί το κόμμα να βρει υποψηφίους για τα ψηφοδέλτια και τα όργανα προς εφαρμογή της ποσόστωσης υπάρχει μεγάλη απόκλιση. Με την εφαρμογή την συγκεκριμένη και ακυρώνουμε τυχόν άλλους που θα μπορούσαν να φανούν χρήσιμοι σε ένα ψηφοδέλτιο και όργανο μα το κυριότερο κατ εμέ μειώνουμε τη γυναίκα καθώς σε κάποια όργανα η διαδικασίες θα μετέχουν έχοντας πάρει τις λιγότερες η και καθόλου ψήφους. Τι πρέπει να γίνει λοιπόν Ας πάμε σε μια πιο ελεύθερη εφαρμογή αυτής της αρχής(ποσόστωση) όχι πχ να μην κλείνει ένα ψηφοδέλτιο, αν δεν υπάρχει ίσος αριθμός αντρών και γυναικών και να μην υπάρχει απευθείας εκλογή των γυναικών λόγω αυτής της εφαρμογής της αρχής. Πρέπει και η γυναίκα να μετέχει στην εκλογική μάχη για να δείξει ότι είναι ίσως και ικανότερη προς εκλογή.

Προτείνω δηλαδή την ελαστικότερη εφαρμογή της ποσόστωσης να δούμε δηλαδή αν κ πως θα εφαρμοστεί και αν χρειαστούν αλλαγές, το βλέπουμε.

2ον να υπάρχει ορισμένη θητεία για τα μέλη πριν αναλάβουν κάποιο κομματικό αξίωμα (μέλος νε, συντονιστής νε, μέλος κπε μέλος πολ γραμματείας μέλος πειθαρχικου-επιτροπης δεοντολογίας και φυσικά πρόεδρος). Είδαμε τι πάθαμε με την συγκεκριμένη μη πρόβλεψη σε ό,τι αφορά τον πρόεδρο. Κάποιος ουσιαστικά άγνωστος χωρίς ουσιαστική τριβή με το κόμμα και χωρίς παρουσία στα όργανα εξελέγη πρόεδρος. Προτείνω λοιπόν την ύπαρξη θητείας στο κόμμα για την ανάληψη κομματικού αξιώματος, μάλιστα προτείνω την κλιμακωτή χρονικά θητεία ούτως ώστε όσο ανεβαίνουν τα αξιώματα να ανεβαίνει και η διάρκεια θητείας στο

κόμμα. Το τι θα οριστεί ως ελάχιστη ή μεγίστη θητεία είναι ένα προς συζήτηση θέμα. Πρέπει όμως να οριστεί πρότερη θητεία.

3ον Για την νομιμη-νομοτυπη υποβολή υποψηφιότητας για την εκλογή προέδρου να απαιτείται η εκ των προτέρων προσκόμιση ορισμένου αριθμού υπογραφών από τα μελη του κόμματος(το πόσες να το δούμε), όχι μόνο υπογραφές από μελη κπε βουλευτές και ευρωβουλευτές ως ισχύει τώρα. Αξίζει να σημειωθεί πως χάριν της αξιοπιστίας πρέπει να καταργηθεί η ως τώρα δυνατότητα διπλής κτλ υπογραφής των μελών των οργάνων για κάθε υποψήφιο, να καθιερωθεί δηλαδή η μοναδικότητα της υπογραφής για κάθε υποψήφιο.

Πώς θα επιτευχθεί η συλλογή υπογραφών από τα μελη? Προτείνω την περιοδεία των υποψηφίων προέδρων σε κάθε περιφέρεια ούτως ώστε και τις θέσεις του καθενός να μαθαίνουμε και στο τέλος όποιος θέλει να υπογράφει υπέρ του υποψηφίου της αρεσκείας του. Θεωρώ αυτόν τον τρόπο και έναν τρόπο τόνωσης του ενδιαφέροντος για την κορυφαία θεσμική διαδικασία του κόμματος.

4ον αντικατάσταση του πρακτικά ανεφάρμοστου της παρουσίας του 50%

+1 των μελών στις ΟΜ για τη λήψη κάποιας δεσμευτικης-σοβαρης απόφασης. Όλοι συντρόφισσες και σύντροφοι έχουμε έρθει στο σημείο να βλέπουμε συνεδρίαση ομ με ελάχιστους παρόντες πράγμα το οποίο δεν βοηθάει στην οποιαδήποτε λήψη αποφάσεως τουλάχιστον καταστατικά. Τι προτείνω? Η την λήψη της απόφασης με τους παρόντες από την πρώτη συνεδρίαση ή αν είναι τόσο λίγοι οι μετέχοντες,τη δυνατότητα δεύτερης συνέλευσης εντός ευλόγου διαστήματος με λήψη της απόφασης επί των παρόντων στη δεύτερη συνεδρίαση. Με αυτόν τον τρόπο πιστεύω θα τονωθεί και η συμμετοχή στις τοπικές οργανώσεις καθώς το μέλος θα θεωρήσει τον εαυτό του συνδιαμορφωτή των αποφάσεων.

5ον ενίσχυση περιφερειακής οργάνωσης η οποία νομίζω άρχισε να γίνεται και είμαι αρκετά χαρούμενος γι αυτό διότι μέσω αυτών θα ακούγεται στα κεντρικά η κάθε περιφερειακή ιδιαιτερότητα και θα προτείνονται στοχευμενες λύσεις.

6ον μείωση μελών ΚΠΕ καθότι ο αριθμός των 300 απεδείχθη μεγάλος και έκανε το όργανο δυσλειτουργικό προτείνω 150 + τον πρόεδρο με αναλογική εκλογή των περιφερειών ως ισχύει και συνέχιση εκλογής αυτής (της ΚΠΕ) από τη βάση.

Συντρόφισσες και σύντροφοι είναι στο χέρι μας η επαναφορά του κόμματος ως πρωταγωνίστριας δύναμης. Πρέπει και μπορούμε να το κάνουμε αρκεί

κατά πρώτο λόγο να διορθωθούν ακόμη και στο καταστατικό ορισμένες τρόπον τινά δυσλειτουργίες και να ακουστεί το πρόγραμμα μας παντού!!